EkBass/fiwiki-20250220-pages-articles huggingface dataset:
Leppärouskut

Leppärouskut (Lactarius sect. Deliciosi) on rouskujen sukuun kuuluva sektio, johon on perinteisesti luokiteltu ainoastaan ne suvun lajit, joiden maitiaisneste on punaista tai oranssia. Myöhemmin sektioon on liitetty myös lajeja, joiden maitiaisneste on sinivihreää tai valkoista. Leppärouskut eivät ole myrkyllisiä. == Tuntomerkit == Männyn- ja verileppärouskuilla on alkuvaiheessa punertava maitiaisneste; pohjoisamerikkalaisilla lajeilla maitiaisneste voi olla myös sinertävää. Maku on tavallisesti mieto, joskus myös epämiellyttävä tai karvas. Itiöpöly on valkoista. Tavallisesti leppärouskut ovat havupuiden juurisieniä. Mikään leppärouskuista ei ole myrkyllinen ja kaikki soveltuvat paistettaviksi sekä myös sellaisinaan ruoaksi. rDNA-analyysien mukaan myös hehkurousku (Lactarius porninsis) kuuluu leppärouskuihin, vaikka sen maitiaisneste onkin poikkeuksellisesti valkoista. == Lajeja == === Maitiaisneste punaista tai oranssia === * Männynleppärousku (Lactarius deliciosus) * Kuusenleppärousku (Lactarius deterrimus) * Vyöleppärousku (Lactarius fennoscandicus) * Lactarius salmonicolor * Verileppärousku (Lactarius sanguifluus) * Patinaleppärousku (Lactarius semisanguifluus) === Maitiaisneste sinivihreää === * Lactarius indigo * Sinileppärousku (Lactarius quieticolor) === Maitiaisneste valkoista === * Hehkurousku (Lactarius porninsis) == Etymologia == Sana rousku on todennäköisesti slaavilaista alkuperää ja merkitsee "punainen sieni"; vrt. venäjän Рыжик - ryzhik, рыжий - ryzhij ("punainen", "ruosteenvärinen", "punakarvainen" ja tšekin ryzec. Samaa alkuperää on myös saksan nimenomaan leppärouskua tarkoittava sana Reizker. Väritykseen viittaa myös yhdyssanan alkuosa, jossa sana leppä on säilynyt vanhassa muinaissuomalaisessa merkityksessään "veri"; samaa alkuperää ovat myös leppälintu ja leppäkerttu. Tällöin sanan verileppärousku merkitys on oikeastaan "veriverirousku". Nimitys ei tarkoita sitä, että leppärouskut olisivat leppien (Alnus) juurisieniä. Lisäksi sektioon luokitellaan nykyisin myös lajeja, joiden maitiaisneste ei ole punaista. == Muuta == Koska leppärouskujen maitiaisnesteen väriaineet kerääntyvät munuaisiin, virtsa saattaa värjäytyä sienten nauttimisen jälkeen. Kyseessä on kuitenkin täysin vaaraton ilmiö, ei sienimyrkytys eikä muukaan sairaus. == Kuvia == 2009-09-28 Lactarius deliciosus cropped.jpg|Männynleppärousku Lactarius deliciosus Lactarius-deterrimus-Fichten- Reizker.jpg|Kuusenleppärousku Lactarius deterrimus 2013-08-06 Lactarius indigo (Schwein.) Fr 359786.jpg|Lactarius indigo 2007-09-23 Lactarius porninsis 1.jpg|Hehkurousku Lactarius porninsis Lactarius quieticolor 01.JPG|Lactarius hemicyaneus Lactarius salmonicolor cropped.jpg|Lactarius salmonicolor 2009-11-12 Lactarius sanguifluus 64507 crop.jpg|Verileppärousku Lactarius sanguifluus 2008-09-26 Lactarius semisanguifluus R. Heim & Leclair 25381.jpg|Patinaleppärousku Lactarius semisanguifluus Luokka:Rouskut
Alfred Ter-Mkrtchyan

Alfred Ter-Mkrtchyan (s. 19. maaliskuuta 1971) on armenialainen, sittemmin Saksaa edustanut entinen kreikkalais-roomalaisen tyylin painija. Neuvostoliiton edustajana 19-vuotias Ter-Mkrtchyan voitti ikäluokkansa Euroopan-mestaruuden 52-kiloisissa vuonna 1990. Seuraavana vuonna aikuisten sarjassa Aschaffenburgin EM-kisoissa hän sijoittui pronssille. Vuonna 1992 Ter-Mkrtchyan voitti kultaa Kööpenhaminan EM-kisoissa kukistettuaan loppuottelussa bulgarialaisen Bratan Tsenovin. Samana vuonna Barcelonan olympialaisissa hän jäi hopealle kultamitalin mentyä norjalaiselle Jon Rønningenille. Kaudeksi 1993 Ter-Mkrtchyan siirtyi edustamaan Saksan liittotasavaltaa ja saavutti MM-pronssia Tukholman kisoista. Seuraavana vuonna hän saavutti pronssia Ateenan EM-kisoista ja voitti ensimmäisen maailmanmestaruutensa Tampereen MM-kisoissa, loppuotteluvastustajana azerbaidžanilainen Natik Aivazov. Vuonna 1995 Ter-Mkrtchyan saavutti hopeaa Besanconin EM-kisoita hävittyään loppuottelussa Armen Nazarjanille, ja pronssia Prahan MM-kisoista. Seuraavana vuonna hän saavutti jälleen EM- pronssia Budapestin kisoista, mutta Atlantan olympialaisissa sijoitus oli vasta yhdeksäs. 1997 Wrocławin MM-kisoissa Ter-Mkrtchyan sijoittui uudessa 54 kilogramman painoluokassa pronssille, minkä jälkeen siirtyi painoluokkaa ylemmäs 58-kiloisiin. Hän ei kuitenkaan sijoittunut EM-kisoissa mitaleille ja palasi jo seuraavalle kaudelle 54-kiloisiin. EM-kisoissa sijoitus jäi mitalisijojen ulkopuolelle, mutta 1999 Ateenan MM-kisoissa hän nousi pronssipallille kevyimmässä, 54 kilon painoluokassa. Pronssimitalin hän saavutti myös seuraavana keväänä Moskovan EM-kisoissa. Sydneyn olympialaisissa sijoitus oli viides. Seuraavana vuonna Ter-Mkrtchyan voitti sotilaiden MM- kultaa 58-kiloisten sarjassa, mutta jäi samassa painoluokassa Patraksen MM- kisoissa todella kauas kärkisijoista. Ter-Mkrtchyan yritti vielä päästä 2004 Ateenan olympiakisoihin, mutta lopetti uransa epäonnistuttuaan yrityksessä. ==Lähteet== * FILA:n tietokanta Luokka:Saksalaiset kreikkalais-roomalaisen tyylin painijat Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1971 syntyneet Luokka:Elävät henkilöt
Wisła Krakova

Wisła Kraków on puolalainen, vuonna 1906 perustettu jalkapalloseura, jonka kotipaikka on Krakovan kaupunki. Se pelaa maansa toiseksi korkeimmalla sarjatasolla I ligassa. Seura on voittanut maansa mestaruuden 14 kertaa, viimeksi vuonna 2011. Kaudella 1978–1979 se pelasi Euroopan cupin puolivälierissä häviten Malmö FF:lle. == Saavutukset == * Puolan mestaruus (14): 1927, 1928, 1949, 1950, 1951, 1978, 1999, 2001, 2003, 2004, 2005, 2008, 2009, 2011 * Puolan cupin voitto (5): 1926, 1967, 2002, 2003, 2024 * Puolan supercupin voitto (1): 2001 * Puolan liigacupin voitto (1): 2001 == Entisiä pelaajia == * Kew Jaliens * Marcin Baszczyński * Serge Branco * Dariusz Dudka * Mariusz Jop * Tomasz Kłos * Kamil Kosowski * Paweł Kryszałowicz * Tomasz Frankowski * Radosław Sobolewski * Mirosław Szymkowiak * Maciej Żurawski == Entisiä päävalmentajia == * Franciszek Smuda (2001–2002) * Henryk Kasperczak (2002–2004) * Verner Lička (2005) * Jerzy Engel (2005) * Tomasz Kulawik (2005) * Dan Petrescu (2006) * Dragomir Okuka (2006) * Adam Nawałka (2007) * Kazimierz Moskal (2007) * Maciej Skorża (2007–2010) * Henryk Kasperczak (2010) * Tomasz Kulawik (2010) * Robert Maaskant (2010–2011) * Kazimierz Moskal (2011–12) * Michał Probierz (2012) * Tomasz Kulawik (2012–2013) * Franciszek Smuda (2013–2015) * Dariusz Wdowczyk (2016) * Kiko Ramírez (2017) == Aiheesta muualla == * Virallinen sivu * Wisła Krakova (90minut.pl) Luokka:Puolalaiset jalkapalloseurat Luokka:Krakovan urheilu Luokka:Vuonna 1906 perustetut urheiluseurat
Pyynti-takaisinpyyntimenetelmä

Pyynti-takaisinpyyntimenetelmä on menetelmä, jolla voidaan arvioida eläinlajin populaation kokoa. Ensin pyydystetään jonkin verran eläimiä ja merkitään ne. Tämän jälkeen eläimet vapautetaan ja odotetaan jonkin verran aikaa, jotta ne ehtivät sekoittua muuhun populaatioon. Sitten suoritetaan uusi pyydystys ja lasketaan, kuinka monta merkittyä yksilöä saatiin kiinni. Tämän tiedon avulla lasketaan ennuste populaation koolle. ==Lähteet== * Luokka:Ekologia
Päällysvesi

Päällysvesi on jonkin vesialtaan harppauskerroksen yläpuolella olevaa vettä. Harppauskerros erottaa päällysveden alusvedestä. Epilimnion tarkoittaa järven pintakerrosta lämpötilakerrostuneisessa järvessä. Kerros on sekoittunut tasaisesti. Epilimnion on termokliinin yläpuolella ja kerros eroaa alempana olevasta metamolimnionista tiheyden perusteella. Lämpötila epilimnionissa on korkein kesällä ja kylmin talvella. Nämä lämpötilaerot erottavat epilimnionin muusta vesipatsaasta. Kerros on tärkeä fysikaalisille ja ekologisille prosesseille. == Lähteet == Luokka:Limnologia
Siegfried Müller

Siegfried Friedrich Heinrich Müller (26. lokakuuta 1920 – 17. huhtikuuta 1983) oli saksalainen palkkasoturi, joka tuli Kongon kriisin 1960–1965 aikana tunnetuksi nimellä "Kongo-Müller". == Elämä == Siegfried Müller syntyi Crossenissa itäisessä Saksassa (nyk. Krosno Odrzańskie, Puola) vuonna 1920. Vuosina 1939–1945 Müller osallistui Wehrmachtin riveissä taisteluihin enimmäkseen Itärintamalla, yleni luutnantiksi ja sai rautaristin. Sodan lopussa Müller haavoittui ja joutui amerikkalaisten vangiksi. Vapauduttuaan vankeudesta vuonna 1947 Müller liittyi Yhdysvaltain armeijan työpalvelujoukkoihin miehitetyssä Saksassa. Yritettyään turhaan värväytyä Bundeswehriin vuonna 1956, Müller sai töitä British Petroleum -yhtiöltä Afrika Korpsin Saharaan kylvämien miinojen raivaajana. Vuonna 1962 Müller muutti Etelä-Afrikkaan ja värväytyi vuonna 1964 kongolaisen poliitikon Moise Tšomben avuksi koottuihin palkkasoturijoukkoihin. Kongossa Müller johti Kommando 52 -nimellä tunnettua palkkasoturiosastoa. Hän nousi julkisuuteen, kun Time ja Der Spiegel kirjoittivat Kongossa taistelevasta saksalaisesta palkkasoturista, joka oli entinen Wehrmachtin sotilas. Vuonna 1966 Müller antoi DDR:stä kotoisin oleville elokuvantekijöille Walter Heynowskille ja Gerhard Scheumannille haastattelun, josta syntyi dokumenttielokuvaklassikko Der lachende Mann (Hymyilevä mies). Müller esiintyi myös Gualtiero Jacopettin dokumenttielokuvassa Africa Addio (Hyvästi Afrikka, 1966) sekä Heynowskin ja Scheumannin dokumenttielokuvassa Kommando 52 (1965). Sotilasuransa jälkeen Müller toimi Etelä-Afrikassa erään kultakaivoksen poliisipäällikkönä, jonka tehtävänä oli tutkia kaikki mustat työläiset siltä varalta että he kuljettaisivat kaivoksesta jotakin mukanaan. Hän kuoli Boksburgissa Johannesburgin esikaupunkialueella Gautengissa Etelä-Afrikassa huhtikuussa vuonna 1983. == Lähteet == *Hymyilevä Mies *Lachende Mann/Hymyilevä Mies Luokka:Saksalaiset toisen maailmansodan sotilaat Luokka:Palkkasotilaat Luokka:Vuonna 1920 syntyneet Luokka:Vuonna 1983 kuolleet
Rasvaliukoiset myrkyt

Rasvaliukoiset myrkyt myrkkyjä, jotka liukenevat rasvoihin. Rasvaliukoiset myrkyt ovat erityisen vaarallisia, koska ne kertyvät rasvakudoksiin, eivätkä poistu elimistöstä itsestään. Rasvaliukoisia myrkkyjä ovat esimerkiksi DDT, dioksiinit ja PCB. ==Lähteet== * Luokka:Toksikologia
Ren Xuecheng

´ Ren Xuecheng (s. 21. toukokuuta 1985 Hebei) on kiinalainen naispainija ja maailmanmestari. Ensimmäisissä kansainvälisissä kilpailuissaan, maailmancupissa Tokiossa vuonna 2003 Ren sijoittui sarjassaan 51-kiloisissa kolmanneksi. Vuonna 2005 hän voitti 48-kiloisten Aasian-mestaruuden ja voitti kultamitalin myös samana vuonna Budapestin MM-kisoissa voitettuaan loppuottelussa ukrainalaisen Ateenan olympiavoittajan, Iryna Merleni-Melnykin. Vuonna 2006 Ren voitti 51-kiloisten sarjan maailmancupissa, mutta jäi kotimaassaan Guangzhoun kaupungissa painituissa MM-kisoissa hopealle 48 kilogramman painoluokassa hävittyään finaalissa japanilaiselle Chiharu Ichōlle. Vuonna 2007 Ren sijoittui maailmancupissa 48-kiloisten sarjassa neljänneksi. Bakun MM-kisoissa hän paini 51-kiloisissa, mutta jäi jälleen hopealle kultamitalin mentyä Japaniin Hitomi Sakamotolle. Vuoden 2008 Aasian- mestaruuskisoista Ren saavutti niin ikään hopeaa. ==Lähteet== *FILA:n tietokanta Luokka:Kiinalaiset naispainijat Luokka:Vuonna 1985 syntyneet Luokka:Elävät henkilöt
Jussi Tarvainen

Jussi Tarvainen (s. 31. toukokuuta 1976 Lahti, Suomi) on suomalainen uransa lopettanut jääkiekkoilija. Hän on pelannut 537 SM-liigaottelua KalPassa, JYPissä, Tapparassa ja SaiPassa. Pelejä on myös Ruotsin, Sveitsin ja Itävallan pääsarjoista sekä Tšekin toiseksi korkeimmalta sarjatasolta.Jatkoaika 2010 (Arkisto). Vaikka Tarvainen on syntynyt Lahdessa, on hänen kasvattajaseuransa KalPa. Tapparassa hän voitti mestaruuden kaudella 2002–2003. Tarvainen on Edmonton Oilersin kolmannen kierroksen varaus vuodelta 1994. Hänet varattiin numerolla 95. Aikaisemmin Tarvainen pelasi keskushyökkääjän paikalla, mutta siirtyi laitahyökkääjäksi. Tarvainen oli tehokas maalintekijä, mutta myös hyvä syöttäjä. Laukaus oli kova ja tarkka. Tarvainen tunnettiin myös tehokkaana karvaajana, mikä usein toi hänelle jäähyjä. ==Tilastot== 1993–1994 KalPa SM- liiga 42 3 4 7 20 – – – – – JMM 5 0 0 0 2 JHT Kalajoki I-divisioona 1 0 0 0 4 – – – – – 1994–1995 KalPa SM-liiga 45 10 7 17 34 3 0 0 0 2 JMM 6 3 1 4 32 1995–1996 KalPa SM-liiga 47 8 11 19 50 – – – – – JMM 6 1 0 1 4 1996–1997 KalPa SM-liiga 49 14 26 40 62 – – – – – 1997–1998 JYP SM-liiga 43 12 26 38 59 – – – – – 1998–1999 JYP SM-liiga 54 17 24 41 84 3 0 0 0 8 1999–2000 Tappara SM-liiga 52 20 27 47 91 4 1 0 1 2 2000–2001 Tappara SM-liiga 56 23 32 55 36 10 8 2 10 2 2001–2002 Tappara SM-liiga 56 24 26 50 42 10 4 3 7 0 2002–2003 Tappara SM- liiga 56 14 21 35 24 15 7 2 9 4 2003–2004 Linköping HC Elitserien 48 20 15 35 26 5 0 0 0 10 2004–2005 Linköping HC Elitserien 49 13 13 26 26 6 1 1 2 4 2005–2006 Linköping HC Elitserien 50 12 16 28 24 13 3 4 7 8 2006–2007 EHC Basel NLA 27 9 6 15 30 – – – – – Malmö Redhawks Elitserien 24 4 6 10 24 – – – – – 2007–2008 Luleå HF Elitserien 39 5 6 11 26 – – – – – EC Salzburg EBEL 7 0 2 2 4 – – – – – 2008–2009 SaiPa SM-liiga 37 6 8 14 38 – – – – – KLH Chomutov CZE II 0 0 0 0 0 7 1 3 4 2 2009–2010 EC Dornbirn AUT II 36 27 43 70 36 7 4 8 12 10 2010–2011 LeKi Mestis 2 0 0 0 0 – – – – – 11 kautta yhteensä SM-liiga 537 151 212 363 540 45 20 7 27 18 5 kautta yhteensä Elitserien 210 54 56 110 126 24 4 5 9 22 ==Lähteet== * ===Viitteet=== == Aiheesta muualla == * Jussi Tarvainen Jatkoaika.comin sivustolla Luokka:Suomalaiset jääkiekkoilijat Luokka:Jari Kurri -palkinnon voittajat Luokka:Edmonton Oilersin varaamat pelaajat Luokka:Vuonna 1976 syntyneet Luokka:Elävät henkilöt
Arena da Floresta

Arena da Floresta on monikäyttöinen stadion Rio Brancossa Brasiliassa. Se avattiin vuonna 2006. Nykyään stadionia käytetään enimmäkseen jalkapallossa Rio Branco Football Clubin kotikenttänä. Stadionille mahtuu 20 000 ihmistä. Arena da Florestan yleisöennätys on 12 088. Se tehtiin 14. helmikuuta 2007, kun Fluminense voitti ADESG:n. Arena da Floresta
Rauhoitettu laji

Rauhoitettu laji on eliölaji, jota suojellaan lajiin kohdistuvalta häirinnältä lailla. Kasveja voidaan suojella esimerkiksi poimimiselta ja eläimiä pyydystämiseltä. Monet uhanalaiset lajit on rauhoitettu, paitsi jos ne ovat vielä suhteellisen yleisiä tai niitä pidetään vahingollisina. Toisaalta kaikki rauhoitetut lajit eivät ole uhanalaisia, vaan rauhoituksella pyritään ennalta ehkäisemään lajin harvinaistumista tai suotuisan suojelutason säilymistä. Myös kansainväliset sopimukset (esimerkiksi Euroopan unionin luontodirektiivi) voivat velvoittaa lajin rauhoittamiseen valtion kansallisessa lainsäädännössä. Rauhoitettuja eläimiä ei saa ottaa elätiksi, tappaa tai pyydystää. Myöskään niiden lisääntymistä ei saa häiritä. Rauhoitettuja kasveja tai sieniä ei saa leikata, poimia, siirtää juurineen tai tuhota. Rauhoitetulla lajilla käytävä kauppa on yleensä luvanvaraista. == Rauhoittaminen Suomessa == Suomen luonnonsuojelulaki määrää Suomessa eliölajien rauhoittamisen periaatteet, joskin niin kutsutuista riistalajeista määrätään erikseen metsästyslaissa. Luonnonsuojeluasetuksen liitteet sisältävät rauhoitettujen lajien luettelot. Lajiluetteloita päivitetään tarvittaessa; viimeksi päivitys tehtiin syyskuussa 2009. Lajirauhoituksen rikkomisesta säädetään Suomen rikoslain 48. luvun 5. pykälässä. Lisäksi osalle rauhoitetuista lajeista on erikseen määritelty erityinen korvaushinta lain rikkomisen varalta. Eläimillä ohjeelliset arvot vaihtelevat 17 eurosta 9755 euroon. Suurin korvattava arvo on saimaannorpalla. Rikoslain 48. luvun 9§ perusteella korvaushinta tulee maksettavaksi rauhoituksen rikkomisesta tuomittavan sakkorangaistuksen päälle. Luonnonsuojelulain 6. luvun 40§ perusteella rauhoitus koskee myös rauhoitetun lajin kuolleena tavattuja yksilöitä. === Rauhoitus metsästyslain perusteella === Nisäkkäiden ja lintujen rauhoittamisesta säädetään metsästyslaissa (615/1993). Sen mukaan kaikki linnut ja nisäkkäät, joita ei ole määritelty erikseen riistaeläimiksi, on rauhoitettu. Lisäksi laissa luetellaan joukko vahingollisina pidettyjä lajeja, jotka ovat rauhoittamattomia. Näitä ovat nisäkkäistä metsämyyrä, vesimyyrä, kenttämyyrä, peltomyyrä, lapinmyyrä, isometsähiiri, isorotta ja kotihiiri sekä villiintyneet kissat. Linnuista rauhoittamattomia ovat varis, harakka, harmaalokki, merilokki, kesykyyhky, räkättirastas sekä korppi poronhoitoalueella. === Rauhoitus luonnonsuojelulain perusteella === Muut rauhoitetut eläinlajit kuin nisäkkäät ja linnut on lueteltu luonnonsuojeluasetuksen (160/1997) liitteessä 2, rauhoitetut kasvilajit liitteessä 3.http://www.finlex.fi/fi/laki/alkup/1997/19970160 Luonnonsuojeluasetus (liitteenä myös rauhoitettujen lajien luettelot) Luonnonsuojelulain 6. luvun 39§ perusteella myös suurten petolintujen pesäpuina toimivat puuyksilöt ovat rauhoitettuja lintulajin rauhoituksen perusteella. == Katso myös == * Luettelo Suomen rauhoittamattomista linnuista * Luettelo Suomessa rauhoitetuista kasvilajeista * Luettelo Suomessa rauhoitetuista selkärangattomista == Lähteet == * * Luonnonsuojelulaki * Metsästyslaki === Viitteet === Luokka:Luonnonsuojelu
Stéfanos Christópoulos

Stéfanos Christópoulos (, 1876 Patras - ?) oli kreikkalainen kreikkalais- roomalaisen tyylin painija. Christópoulos saavutti painista pronssia ensimmäisissä nykyaikaisissa olympiakisoissa 1896 Ateenassa. Hän voitti ensimmäisessä ottelussaan unkarilaisen Momčilo Tapavican, mutta kärsi välierässä tappion maanmiehelleen Geórgios Tsítakselle. == Lähteet == * Christópouloksen profiili sports-reference.com -sivustolla Luokka:Kreikkalaiset kreikkalais-roomalaisen tyylin painijat Luokka:Kreikkalaiset olympiamitalistit Luokka:Vuonna 1876 syntyneet Luokka:1900-luvulla kuolleet
Bargteheide

Bargteheide () on kaupunki Saksassa Schleswig-Holsteinin osavaltion Stormarnin piirikunnassa. Asukkaita Bargteheidessa oli 31. joulukuuta 2008 14 882, joista naisia oli 7 745 ja miehiä 7 137. Kaupungin pinta-ala on 15,83 km² ja väestötiheys 940 as./km² (31.12.2008). Bargteheiden pormestari on Henning Görtz. Bargteheidesta on matkaa etelässä sijaitsevaan Ahrensburgiin kuusi kilometriä, koillisessa sijaitsevaan Bad Oldesloeen 14 km ja koillisessa sijaitsevaan Lyypekkiin 35 km. Kaupunki sijaitsee Bundesautobahn 1- (A1) ja Bundesautobahn 21 (A21) -moottoriteiden risteämäkohdassa. Bargteheiden ystävyyskaupunkeja ovat Déville-lès-Rouen Ranskassa (vuodesta 1969) ja Żmigród Puolassa (vuodesta 2001). == Ilmasto == == Tunnettuja asukkaita == * David Kross (s. 1990), näyttelijä == Lähteet == == Aiheesta muualla == *Viralliset kotisivut Luokka:Schleswig-Holsteinin kunnat Luokka:Saksan kaupungit
KKS Lech Poznań

KKS Lech Poznań on puolalainen, 19 maaliskuuta vuonna 1922 perustettu jalkapalloseura, jonka kotipaikka on Poznańin kaupunki. Se pelaa kaudella 2022–2023 maansa pääsarjassa Ekstraklasassa. Seura on voittanut maansa mestaruuden kahdeksan kertaa, viimeksi vuonna 2022. Vuodesta 1933 vuoteen 1994 seura oli Puolan rautatieyhtiö PKP:n tukema, ja seuran nimilyhenne KKS tarkoittaakin "rautatieläistä urheiluseuraa" (Kolejowy Klub Sportowy, Lech puolestaan on Puolan legendaarinen perustaja). Vuonna 2006 Lech Poznań sai tukijakseen kodinkoneita valmistavan Amica-tehtaan ja yhdistyi samalla tehtaan oman Amica Wronki -pääsarjaseuran kanssa. Uusi joukkue koostettiin molempien seurojen parhaista pelaajista ja Amica Wronki siirtyi Lechin reservijoukkueeksi alasarjoihin. Lech pelasi kotiottelunsa Wronkissa stadionremontin aikana vuonna 2009. == Saavutukset == * Puolan mestaruus (8): 1983, 1984, 1990, 1992, 1993, 2010, 2015, 2022. * Puolan cupin voitto (5): 1982, 1984, 1988, 2004, 2009. * Puolan supercupin voitto (6): 1990, 1992, 2004, 2009, 2015, 2016. == Entisiä pelaajia == * Teodor Anioła * Paulus Arajuuri * Jacek Bąk * Jan Bednarek * Edmund Białas * Nicki Bille Nielsen * Bartosz Bosacki * Jasmin Burić * Nicklas Bärkroth * Jimmy Conrad * Henryk Czapczyk * Vernon De Marco * Jacek Dembiński * Szymon Drewniak * Dariusz Dudka] * Ivan Đurđević * Dariusz Formella * Maciej Gajos * Robert Gumny * Kasper Hämäläinen * Roman Jakóbczak * Czesław Jakołcewicz * Darko Jevtić * Kamil Jóźwiak * Andrzej Juskowiak * Tomasz Kędziora * Volodymyr Kostevytš * Dawid Kownacki * Janusz Kupcewicz * Robert Lewandowski * Radosław Majewski * Maciej Makuszewski * Mirosław Okoński * Krzysztof Pawlak * Szymon Pawłowski * Tymoteusz Puchacz * Arkadiusz Radomski * Mihai Răduț * Deniss Rakels * Piotr Reiss * Marcin Robak * Artjoms Rudņevs * Mario Šitum * Piotr Świerczewski * Łukasz Trałka * Artur Wichniarek * Maciej Żurawski == Entisiä valmentajia == * Maciej Skorża * John van den Brom == Lähteet == == Aiheesta muualla == * Virallinen kotisivu * Lech Poznań On-Line (epävirallinen sivu) * KKS Lech Poznań on-line (epävirallinen sivu) * Lech Poznań (90minut.pl) Luokka:Puolalaiset jalkapalloseurat Luokka:Poznańin urheilu Luokka:Vuonna 1922 perustetut urheiluseurat
Emilia Pikkarainen

Emilia Fanni Vivian Pikkarainen (ent. Bottas), s. 11. lokakuuta 1992 Vantaa) on entinen suomalainen kilpauimari ja nykyinen esteratsastaja. Hän edusti uinnissa Simmis Wandaa, ja häntä valmensi isänsä Jukka Pikkarainen. == Uimarina == Pikkarainen edusti Suomea Pekingin olympialaisissa 2008. Hän sijoittui 100 metrin perhosuinnissa 46:nneksi. Nuorten EM-kilpailuissa Belgradissa 2008 hän oli kuudes 50 metrin perhosuinnissa sekä kahdeksas 100 metrin perhosuinnissa ja 50 metrin vapaauinnissa. Aikuisten arvokilpailufinaaliin hän selviytyi ensimmäisen kerran Rijekan lyhyen radan EM-kilpailuissa 2008 oltuaan 4 × 50 metrin vapaauintiviestissä kuudes ja 4 × 50 metrin sekauintiviestissä seitsemäs. Henkilökohtaisella matkalla hän selviytyi aikuisten arvokisafinaaliin ensimmäisen kerran Istanbulin lyhyen radan EM-kilpailuissa 2009 oltuaan 200 metrin perhosuinnissa yhdeksäs. Alkuerässä hän oli tehnyt Suomen ennätyksen 2.08,11. 4 × 50 metrin vapaauintiviestissä Suomi oli viides. Marraskuussa 2010 hän oli Suomen pronssia voittaneessa 4 × 50 metrin vapaauinnin viestijoukkueessa uinnin lyhyen radan EM-kilpailuissa Eindhovenissa. Marraskuussa 2012 hän oli Suomen hopeaa voittaneessa 4 × 50 metrin vapaauinnin viestijoukkueessa uinnin lyhyen radan EM-kilpailuissa Chartresissa. 100 metrin sekauinnissa hän sijoittui neljänneksi. Vuoden 2016 pitkän radan EM-kilpailuissa Pikkarainen ui Suomen kolmannen eli perhosuintiosuuden 4 × 100 metrin sekauintiviestissä joukkueen voittaessa EM-pronssia uudella SE-ajalla.http://yle.fi/urheilu/3-8899785 Pikkarainen saavutti ensimmäiset aikuisten sarjan 50 metrin altaan SM- mitalinsa Espoonlahdessa 2008. Hän voitti kultaa 100 ja 200 metrin perhosuinnissa sekä pronssia 50 metrin vapaa- ja perhosuinnissa. Toukokuussa 2009 hän teki pitkän altaan naisten Suomen ennätyksen kaikilla perhosuintimatkoilla: 50 metrillä 26,90, 100 metrillä 59,48 ja 200 metrillä 2.12,94. Osan ennätyksistä hän on sittemmin rikkonut. Lisäksi hänellä on nimissään 200 metrin sekauinnin Suomen ennätys 2.14,23. == Esteratsastajana == Pikkarainen osallistui vuoden 2017 Helsinki Horse Show’ssa esteratsastuksessa kansallisen luokan kilpailuun. Hän omistaa kolme hevosta, jotka asuvat Tuusulassa. == Yksityiselämä == Pikkarainen on harrastanut uinnin ja esteratsastuksen lisäksi triathlonia ja balettia. Hänen veljensä Ville Pikkarainen on nuorten maajoukkuetason uimari. Pikkarainen kihlautui Formula 1 -kuljettaja Valtteri Bottaksen kanssa helmikuussa 2015 ja he avioituivat syyskuussa 2016. Emilia asuu pääkaupunkiseudulla, Valtterin kotipaikka on Monaco. Pariskunta ilmoitti marraskuussa 2019 eroavansa. == Lähteet == Luokka:Suomalaiset uimarit Luokka:Vuonna 1992 syntyneet Luokka:Elävät henkilöt Luokka:Seulonnan keskeiset artikkelit
The Roosters

The Roosters on vuonna 1964 perustettu suomalainen rock-yhtye, jossa tapahtui vuosina 1964–1968 jatkuvia kokoonpanovaihdoksia. Se teki vuonna 1965 kaksi singleä "Dona Dona" / "Hold Me" sekä "Bella" / "What Have I Got of My Own?". == Kokoonpanot == Ensimmäinen (The Punks) * Rock-Jerry – laulu * Hasse von Hertzen – kitara * Harry Bergholm – kitara * Lasse von Hertzen – basso * Martin Simberg – rummut Toinen * Lasse von Hertzen – basso ja laulu * Hasse von Hertzen – kitara * Harry Bergholm – kitara * Martin Simberg – rummut Kolmas * Lasse von Hertzen – basso ja laulu * Hasse von Hertzen – kitara * Harry Bergholm – kitara * Ilkka Sysimetsä – urut * Martin Simberg – rummut Neljäs * Lasse von Hertzen – basso ja laulu * Hasse von Hertzen – kitara * Harry Bergholm – kitara * Martin Simberg – rummut Viides * Lasse von Hertzen – basso ja laulu * Harry Bergholm – kitara * Ilkka Sysimetsä – urut * Martin Simberg – rummut Kuudes * Lasse von Hertzen – basso * Cay Karlsson – laulu * Harry Bergholm – kitara * Ilkka Sysimetsä – urut * Martin Simberg – rummut Seitsemäs * Lasse von Hertzen – basso * Cay Karlsson – laulu * Harry Bergholm – kitara * Seppo Keurulainen – kitara * Martin Simberg – rummut Kahdeksas * Lasse von Hertzen – basso * Cay Karlsson – laulu * Harry Bergholm – kitara * Måns Groundstroem – urut * Raikka Rautarinne – rummut Yhdeksäs * Lasse von Hertzen – basso * Cay Karlsson – laulu * Hasse von Hertzen – kitara * Raikka Rautarinne – rummut Kymmenes * Lasse von Hertzen – basso ja laulu * Hasse von Hertzen – kitara * Raikka Rautarinne – rummut Yhdestoista * Raikka Rautarinne – rummut * Jukka Gustavson – urut ja laulu * Nikke Nikamo – kitara * Hanski Vihunen – basso Kahdestoista * Raikka Rautarinne – rummut * Jukka Gustavson – urut ja laulu * Jorma Karvonen – kitara * Hanski Vihunen – basso Kolmastoista * Lasse von Hertzen – basso * Cay Karlsson – laulu * Hasse von Hertzen – kitara * Martin Simberg – rummut == Aiheesta muualla == * The Roosters -historiikki verkkosivustolla BackToTheSixties.fi * The Roosters -diskografia Suomen äänitearkistossa * The Roosters -diskografia verkkosivustolla Discogs.com Luokka:Suomalaiset rockyhtyeet
New Joys

New Joys oli vuosina 1965 – 1973 toiminut suomalainen popyhtye. Helsinkiläisen yhtyeen managerina toimi Ykä Reinikainen ja ensilevynsä tekemisen aikoina 1967 yhtyeen jäsenet olivat vielä koululaisia. Yhtyeessä lauloivat Benno (Nils Blummé) ja Tarro (Tapio Mäkinen) sekä soittivat Jori Auvinen (kitara), Hannu Peltonen (basso) ja Haraldo Bergqvist (rummut). Yhtyeen ensilevy oli käännös The Turtlesin hitistä Happy Together eli Mikset mua huomaa, josta tuli varsin suosittu. Singlen B–puolen Kevät oli yhtyeen omaa tuotantoa. Toinen single Kuuluthan mulle Windy menestyi niin ikään hyvin. Vuonna 1968 yhtye levytti vielä The Lemon Pipersin kappaleesta Green Tambourine hittikäännöksen Tamburiinin soittaja, mutta suuntautuivat sitten soul–musiikkiin päin ja saman vuoden syyskuussa mukaan tulivat entinen Soulset-jäsen Matti Bergström (basso), Juha Rislakki (kitara), Kaj (Sakke) Nuorivaara (saksofoni) ja Julius Heikkilä (saksofoni). Kesällä 1969 yhtye teki kiertueen Soul 69, jolla olivat mukana myös saksofonisti Stanley Lindroos sekä laulaja Sirkka Keiski ja Risto Kurrosen tanssiryhmä Villikissat. Soulmusiikin mentyä pois muodista yhtye siirtyi suoraviivaiseen rock & rolliin, mutta hajosi vuodenvaihteessa 1972 – 1973. == Diskografia == :Mikset mua huomaa / Kevät (1967) :Kuuluthan mulle Windy / Luotin valheisiin (1967) :Tamburiinin soittaja / Hän jääköön (1968) :En maata tallaa koskaan / Sinun unesi (1969) == Kokoonpanot == Alkuperäinen 1965 – 1968 *Benno = laulu *Tarro = laulu *Jori Auvinen = kitara *Hannu Peltonen = basso *Haraldo Bergqvist = rummut Toinen *Benno = laulu *Tarro = laulu *Juha Rislakki = kitara *Matti Bergström = basso *Kaj (Sakke) Nuorivaara = saksofoni *Haraldo Bergqvist = rummut Kokoonpano kesällä 1969 (Soul 69 konsertti) *Benno = laulu *Tarro = laulu *Juha Rislakki = kitara *Matti Bergström = basso *Stanley Lindroos = saksofoni *Haraldo Bergqvist = rummut *Risto Kurrosen tanssiryhmä ==Aiheesta muualla== * YLE Elävä arkisto: Benno ja Tarro & New Joys Luokka:Suomalaiset popyhtyeet
Estádio Asa Delta

Estádio Asa Delta on monikäyttöinen stadion Primavera do Lestessä Brasiliassa. Nykyään sitä käytetään enimmäkseen jalkapallossa Sociedade Esportiva e Recreativa Juventuden kotikenttänä. Stadionille mahtuu 5 000 ihmistä. Estádio Asa Delta
Suomen Keittiömestarit

Suomen Keittiömestarit ry (SKM; , ) on Suomen alueellisten keittiömestariyhdistysten kattojärjestö. Yhdistyksen tehtävänä on edistää suomalaista ruokakulttuuria ja korkealaatuista keittotaitoa Suomessa ja ulkomailla. Yhdistys on perustettu vuonna 1950, ja se on Pohjoismaiden keittiömestareiden (NKF) ja Keittiömestareiden maailmanliiton (WACS) jäsen. Yhdistyksellä on yhteensä 14 alueyhdistystä ja yli tuhat henkilöjäsentä eri puolilla Suomea. Yhdistyksen puheenjohtaja on Ulla Liukkonen. Yhdistys järjestää valtakunnallisia alan ammattitaitokilpailuja, ja se johtaa Suomen Kokkimaajoukkueen toimintaa. Se on mukana alan valtakunnallisen Mestarit- lehden toimittamisessa, joka on lakkautettu. Ja vastaa keittiöalan ammattitaitokilpailujen tuomarikoulutuksesta. ==Suomen kokkimaajoukkue== Kymmenjäseninen Suomen kokkimaajoukkue harjoittelee yhdessä kerran kuussa ja osallistuu vuosittain Keittiömestareiden maailmanliiton (WACS) kilpailuihin. Kunkin joukkueen toimintakausi on neljä vuotta, ja se huipentuu joka neljäs vuosi järjestettäviin kokkiolympialaisiin (). ==Teoksia== * 50-vuotishistoriikki: ==Lähteet== ==Aiheesta muualla== *Yhdistyksen kotisivut *Pohjoismaiden keittiömestareiden kotisivut (nkf-chefs.com) *Keittiömestareiden maailmanliiton kotisivut (worldchefs.org) Luokka:Suomalaiset järjestöt Luokka:Ruokakulttuuri
Arena Fonte Nova

Bahia Arena on stadion Salvadorissa Brasiliassa. Se rakennettiin vuoden 2014 jalkapallon maailmanmestaruuskilpailuja varten. Stadionilla on 44 100 paikkaa. Bahia Arena Luokka:Jalkapallon maailmanmestaruuskilpailut 2014 fr:Stade Octávio-Mangabeira pl:Estádio Octávio Mangabeira sr:Фонте Нова sv:Fonte Nova
Josh Pais

Josh Pais (s. 21. kesäkuuta 1964 New York, New York, Yhdysvallat) on yhdysvaltalainen näyttelijä, joka on uransa aikana esiintynyt enimmäkseen elokuvissa. Kenties tunnetuimmaksi rooliksi on jäänyt vuoden 1990 Turtles- elokuva, jossa Pais toimi sekä hahmonsa äänenä että näytellen sitä hahmon asussa. ==Aiheesta muualla== * * TV.com Luokka:Yhdysvaltalaiset elokuvanäyttelijät Luokka:Vuonna 1964 syntyneet Luokka:Elävät henkilöt
Publius Cornelius Scipio Nasica

Publius Cornelius Scipio Nasica (s. 227 eaa.) oli Rooman tasavallan konsuli vuonna 191 eaa. Hän oli roomalaisen kenraalin ja toisen puunilaissodan veteraanin Gnaeus Cornelius Scipio Calvuksen poika. Nasica oli myös kuuluisimman Scipion, Publius Cornelius Scipio Africanuksen, serkku ja Publius Cornelius Scipio Nasica Corculumin isä. Hän toimi Ediilinä vuonna 197 eaa. ja Hispania Ulteriorin preettorina 194 eaa., jolloin hän kukisti lusitanialaiset Ilipassa. Konsulina vuonna 191 eaa. hän mm. alisti boijit, kelttiläisen heimon joka oli taistellut roomalaisia vastaan edellisellä vuosisadalla. Luokka:Roomalaiset poliitikot
Hugh Bonneville

Hugh Richard Bonneville Williams (s. 10. marraskuuta 1963) on brittiläinen näyttelijä. Hänet tunnetaan parhaiten Robert Crawleyn roolista televisiosarjassa Downton Abbey (2010–2015). Bonneville on esiintynyt muiden muassa elokuvissa Notting Hill (1999), Iris (2001), The Monuments Men (2013) ja Paddington (2014). Hän on näytellyt myös komediasarjoissa 2012: Olympiaseikkailu (2011–2012) sekä Kyllä BBC hoitaa (2014–). Bonneville opiskeli paitsi teatterialaa Lontoon Webber Douglas Academy of Dramatic Artissa, myös teologiaa Cambridgen yliopistossa. Hän sai sivuroolistaan Iris- elokuvassa Bafta-ehdokkuuden. == Aiheesta muualla == * Luokka:Brittiläiset näyttelijät Luokka:Vuonna 1963 syntyneet Luokka:Elävät henkilöt
Zimbabwen provinssit

Zimbabwe on jaettu kahdeksaan provinssiin ja kahteen kaupunkialueeseen (Harare ja Bulawayo), joilla on provinssin status. Provinssit jakautuvat pienempiin piireihin. Zimbabwen maakunnat Maakunta Numero kartassa Hallintokeskus Pinta-ala (km²) Väkiluku (8/2017) Kaupunki- väestö (%) Bulawayo 1 (kaupunki) 479 738 600 100,0 Harare 2 (kaupunki) 872 1 973 906 95,4 Manicaland 3 Mutare 36 459 1 861 755 15,4 Mashonaland Central 4 Bindura 28 347 1 441 944 7,8 Mashonaland East 5 Marondera 32 230 1 366 522 11,2 Mashonaland West 6 Chinhoyi 57 441 1 567 449 21,0 Masvingo 7 Masvingo 56 566 1 553 145 9,4 Matabeleland North 8 Lupane 75 025 744 841 5,4 Matabeleland South 9 Gwanda 54 172 810 074 13,5 Midlands 10 Gweru 49 166 1 514 325 31,9 == Lähteet == *
Tim Kelleher (näyttelijä)

Tim Kelleher (s. 9. tammikuuta Bronx, New York, Yhdysvallat) on yhdysvaltalainen näyttelijä, joka teatterin lisäksi on esiintynyt useissa elokuvissa ja televisiosarjoissa, kuten Malcolm X, Teinimutanttininjakilpikonnat 3, Kunnian miehet, Independence Day – Maailmojen sota, Amyn lailla ja CSI: Miami. Useimmiten hänen roolit ovat olleet varsin pieniä lukuun ottamatta elokuvassa Teinimutanttininjakilpikonnat 3, jossa Kelleher toimi Rafaellon äänenä. Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Syntymävuosi puuttuu Luokka:Elävät henkilöt
Pyörätuolirugby

Pyörätuolirugby on vammaisurheilulaji, jota pelaavat pyörätuolia käyttävät henkilöt. ==Säännöt lyhyesti== Pyörätuolirugbya pelataan koripallokentällä, ja pelivälineenä on lentopallo. Kenttäpelaajia on neljä per joukkue. Pyrkimyksenä on saada maali koskettamalla tai ylittämällä vastustajan maaliviiva pitäen samalla palloa hallussaan. Maalista saa yhden pisteen. Enemmän pisteitä saanut joukkue on voittaja. Pallon liikuttelu on sallittua ojentamalla, heittämällä, lyömällä, vierittämällä, pompottamalla tai kantamalla mihin suuntaan tahansa. Peliaika on 4 × 8 minuuttia, ensimmäinen ja kolmas tauko ovat yhden, ja keskimmäinen tauko viiden minuutin mittaisia. Joukkueessa saa olla yhteensä 12 pelaajaa. ==Historia== Pyörätuolirugby kehitettiin 1970-luvun lopulla Kanadassa lajiksi neliraajahalvauspotilaille, jotka eivät kyenneet pelaamaan varsin suosittua, mutta taitavia ja tarkkoja käsien liikkeitä vaativaa pyörätuolikoripalloa. Alun perin pyörätuolirugbya kutsuttiin nimellä murderball (murhapallo), koska se on luonteeltaan varsin raju ja aggressiivinen. Nimi muutettiin pyörätuolirugbyksi 1980-luvun lopulla, jolloin järjestettiin myös ensimmäiset kansainväliset kilpailut Torontossa. Kansainvälinen lajiliitto IWRF (International Wheelchair Rugby Federation) perustettiin vuonna 1993 ja ensimmäiset maailmanmestaruuskilpailut järjestettiin 1995 Zürichissä. Laji oli paralympialaisissa näytöslajina Atlantassa 1996 ja kuului ensimmäistä kertaa viralliseen ohjelmaan seuraavissa paralympialaisissa Sydneyssä 2000. Nykyisin kansainvälisellä lajiliitolla on 23 jäsenmaata. == Katso myös == * Murderball, yhdysvaltalainen dokumenttielokuva vuodelta 2005 == Lähteet == ==Aiheesta muualla== *http://www.pyoratuolirugby.com/ *International Wheelchair Rugby Federation *Pyörätuolirugby paralympialaisten sivuilla Rugby
Richard Eyre

Richard Charles Hastings Eyre (s. 28. maaliskuuta 1943) on brittiläinen elokuva-, teatteri- ja televisio-ohjaaja. Hän on saanut useita palkintoja, kuten useamman Laurence Olivier Awardin. Hän oli ehdolla myös Berliinin elokuvajuhlien Kultaisen karhun saajaksi. Hän on ohjannut myös oopperaaWhatsonstage.com . Eyre tunnetaan kansainvälisesti muun muassa Iris Murdochia käsittelevästä elokuvasta Iris (2001). == Lähteet == == Aiheesta muualla == * Luokka:Brittiläiset elokuvaohjaajat Luokka:Oopperaohjaajat Luokka:Olivier-palkinnon saajat‎ Luokka:Vuonna 1943 syntyneet Luokka:Elävät henkilöt
Emma Chambers

Emma G. Chambers (11. maaliskuuta 1964 – 21. helmikuuta 2018) oli brittiläinen näyttelijä. Hän esiintyi muun muassa elokuvassa Notting Hill (1999) ja tilannekomediasarjassa Dibleyn kirkkoherra (1994–2007). Chambers opiskeli Lontoon Webber Douglas Academy of Dramatic Artissa. ==Lähteet== *Emma Chambers British Film Institute. Viitattu 24.2.2018. *Remembering Emma Chambers ATV Today, February 24, 2018. Viitattu 24.2.2018. == Aiheesta muualla == * Luokka:Brittiläiset näyttelijät Luokka:Vuonna 1964 syntyneet Luokka:Vuonna 2018 kuolleet
Georg Dolivo

Georg Dolivo, alk. Georgij Dolivo-Dobrovolskij (9. helmikuuta 1945 Helsinki – 2. helmikuuta 2023 Helsinki) oli suomalainen laulaja ja kulttuurialan vaikuttaja. Dolivo tunnettiin muun muassa viihdekvartetti Kivikasvojen entisenä jäsenenä, ja hän sanoitti kappaleita ryhmälle sekä Fredille ja Ilkka Hemmingille. Nuorena Dolivo esiintyi myös Kukonpojat-lauluyhtyeessä. Dolivo toimi Turun ruotsalaisen teatterin johtajana vuosina 1984–1987 ja Svenska Teaternin johtajana 1987−1996.Svenska Teaternin historia. Vuosina 1996–2001 hän oli Helsinki – Euroopan kulttuuripääkaupunki 2000 -säätiön johtaja. Vuosina 2001–2012 Dolivo työskenteli Espoon kulttuurijohtajana. Hänelle myönnettiin Espoo-mitali vuonna 2007. Dolivo on toiminut Suomen elokuvasäätiön hallituksen puheenjohtajana kausina 2011–2013 ja 2014–2016. Dolivon isoisä oli valkoinen kenraali Severin Dobrovolski, joka luovutettiin vuonna 1945 "Leinon vankina" Neuvostoliittoon, jossa hänet teloitettiin. Georg Dolivon kuoleman jälkeen Kivikasvojen alkuperäisjäsenistä on elossa vain Ismo Sajakorpi. Matti Siitonen kuoli huhtikuussa 2021 ja Ilkka Hemming toukokuussa 2022. == Lähteet == == Aiheesta muualla == * * Georg Dolivon muistokirjoitus Helsingin Sanomissa Luokka:Suomalaiset laulajat Luokka:Suomalaiset teatterinjohtajat Luokka:Suomen venäläiset Luokka:Vuonna 1945 syntyneet Luokka:Vuonna 2023 kuolleet
Terry Eagleton

Terence Francis ”Terry” Eagleton (s. 22. helmikuuta 1943 Salford, Lancashire, Britannia) on brittiläinen kirjallisuudentutkija. Eagleton hoiti englantilaisen kirjallisuuden Thomas Wharton -professuuria Oxfordin yliopistossa vuosina 1992–2001. Sen jälkeen hän on ollut saman tieteenalan John Edward Taylor -professorina Manchesterin yliopistossa. Hän on kirjoittanut yli 40 teosta, kuten kirjat Literary Theory: An Introduction (1983), The Ideology of the Aesthetic (1990) ja The Illusions of Postmodernism (1996). Teoksessaan Why Marx Was Right (2011) Eagleton esittää, että Karl Marx olisi ollut oikeassa. Hänen mukaansa nykyisin ”työväenluokka” on suurempi ihmisjoukko kuin Marxin aikana. Marxismin epäonnistuminen Neuvostoliitossa johtui hänen mukaansa siitä, että järjestelmän onnistuminen olisi edellyttänyt kehittynyttä kansainvälistä taloutta. Köyhässä feodaalisessa Neuvostoliitossa se oli itsensä parodia. == Lähteet == == Aiheesta muualla == * Luokka:Brittiläiset tieteilijät Luokka:Kirjallisuudentutkijat Luokka:Brittiläiset professorit Luokka:Oxfordin yliopiston professorit Luokka:Vuonna 1943 syntyneet Luokka:Elävät henkilöt
Estádio Coronel Emílio Gomes

Estádio Coronel Emílio Gomes on monikäyttöinen stadion Iratissa Brasiliassa. Stadion avattiin vuonna 1950. Nykyään sitä käytetään enimmäkseen jalkapallossa Iraty Sport Clubin kotikenttänä. Stadionille mahtuu 8 000 ihmistä. Estádio Coronel Emílio Gomes
Spoof

Spoof on suomalainen sukunimi. Se voi viitata seuraaviin henkilöihin: * Axel Spoof (1845−1930) suomalainen lääkäri ja valtiopäivämies * Carl Johan Spoof (1773−1808), Suomen sodan sankari, aliupseeri ja partionjohtaja * Lena Spoof (s. 1961), suomalainen pikajuoksija * Torsti Spoof (s. 1971), suomalainen säveltäjä, kitaristi ja musiikkituottaja Luokka:Sukunimet
Mutaatiotaajuus

Mutaatiotaajuus eli mutaationopeus (myös mutaatiofrekvenssi tai mutaatiotiheys) on populaatiogenetiikan suure, joka kertoo kuinka usein mutaatioita tapahtuu aikayksikköä kohden. Mutaationopeus on stokastinen suure. Mutaationopeus voidaan ilmaista eri suuruisia genomin osia kohden, esimerkiksi yhtä geeniä tai yksittäistä DNA:n nukleotidiä eli emäsparia tai vaikka kokonaista genomia kohden. Aikayksikkönä voi olla esimerkiksi vuosi, eliön sukupolvi tai solunjakautuminen. Mutaationopeus vaihtelee eri lajien ja lajin eri genomialueiden välillä. Esimerkiksi ihmisellä miehen ja naisen sukusolujen mutaationopeudet poikkeavat toisistaan. Mutaatiot aiheuttavat geneettistä muuntelua populaatioissa ja eroja populaatioiden välille. Ellei luonnonvalinta karsi tai suosi mutaatioita, mutaationopeus voidaan arvioida pitkän ajan kuluessa eri evoluutiolinjojen välille kertyneiden geneettisen erojen määrän perusteella. Koska suuri osa mutaatioista on haitallisia, ne kuitenkin usein karsiutuvat nopeasti populaatiosta. Siksi esimerkiksi lajien välille kertyneistä eroista päätelty mutaationopeus on todellista paljon hitaampi. == Arvioita mutaationopeudesta == ===Ihmiset ja eläimet=== Vertailemalla ihmisen ja simpanssin geneettisen variaatioiden määriä, jotka eivät ole yhteisiä, on ihmisen tuman keskimääräiseksi mutaationopeudeksi DNA-sekvensseissä 18 pseudogeenin alueella arvioitu 2,5 x 10-8. tai 1,2 x 10-8, mikä vastaa noin 60 pistemutaatiota koko genomissa sukupolvea kohden. Vertailemalla kahden samaan sukuun kuuluvan miehen geenejä on Y-kromosomin mutaationopeudeksi saatu 3,0 x 10−8 pistemutaatiota emäsparia ja sukupolvea kohden. Mitokondrio-DNA:n mutaatiotaajuus on tuman geenejä huomattavasti suurempi. Vuonna 2002 julkaistussa tutkimuksessa nisäkäsgenomin keskimääräiseksi mutaationopeudeksi arvioitiin 2,2 x 10-8 emäsparia ja vuotta kohdenMutation rates in mammalian genomes PNAS 2002. === Bakteerit === Bakteereilla mutaationopeus on luokkaa 10-7 – 10-9 sukupolvea (ei vuotta) kohden. Rates of Spontaneous Mutation Drake et al. Genetics, 1998 tai jopa 1 000-kertainen. === Virukset === RNA- viruksilla mutaationopeus on erityisen suuri, luokkaa 10-3 – 10-5 emäsparia ja sukupolvea kohti. DNA-viruksille nopeus on 10-6 – 10-8 emäsparia ja sukupolvea kohti. Virusten geeneissä on joitain hotspot-kohtia, joissa mutaatiotaajuus on 100–200 kertaa suurempi kuin muissa kohdin.Hans Joachim Bogen, Biologia, sivu 101, Kartta T2rII-bakteriofagin B-geenistä. == Katso myös == *Molekyylikello == Lähteet == == Aiheesta muualla == *An Overview and Discussion of Various DNA Mutation Rates and DNA Haplotype Mutation Rates. Luokka:Populaatiogenetiikka
Obed Kipkurui

Obed Kipkurui (s. 3. syyskuuta 1986 Uasin Gishu) on kenialainen kestävyysjuoksija, joka asuu Suomessa. Hän edustaa Sjundeå IF:ää ja hänellä on edustusoikeus Suomen- ja Pohjoismaiden mestaruuskilpailuihin sekä Suomi–Ruotsi-maaotteluihin. Hänen ennätyksensä puolimaratonilla, 1.05.11, on voimassa oleva 22-vuotiaiden Suomen ennätys. ==Saavutukset== * SM-kultaa ** Puolimaraton 2008 (1.05.11) ** Maraton 2010 (2.28.23) * SM-hopeaa ** Puolimaraton 2007 (1.06.32) ** Maastojuoksu 12 km 2009 (36.43) ** Puolimaraton 2011 (1.06.22) * SM-pronssia ** 5 000 metriä 2008 (14.24,67) ** 10 000 metriä 2007 (30.02,71) ** 10 000 metriä 2010 (29.45,61) ** Maastojuoksu 12 km 2008 (37.02) ** Maastojuoksu 12 km 2010 (37.48) ==Aiheesta muualla== * Luokka:Kenialaiset kestävyysjuoksijat Luokka:Vuonna 1986 syntyneet Luokka:Elävät henkilöt
Bjarne Iversen

Bjarne Iversen (2. lokakuuta 1912 Vestre Aker – 7. syyskuuta 1999 Nittedal) oli norjalainen maastohiihtäjä.Sports Reference LLC Iversen saavutti vuoden 1936 olympialaisissa Garmisch-Partenkirchenissä hopeaa viestikilpailusta Oddbjørn Hagenin, Olaf Hoffsbakkenin ja Sverre Brodahlin kanssa. Vuotta aikaisemmin hän oli saavuttanut Vysoké Tatryn MM-kisoissa niin ikään hopeaa samasta lajista samalla kvartetilla. Vysokén MM-laduilla hän sijoittui lisäksi 18 kilometrin kilpailussa kuudenneksi ja Garmisch-Partenkirchenin olympialaisissa samalla matkalla yhdeksänneksi. == Lähteet == * === Viitteet === Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1912 syntyneet Luokka:Vuonna 1999 kuolleet
Alessandro Fiorio

Alessandro Fiorio (s. 1965) on italialainen ralliautoilija. Hän ajoi rallin MM-sarjaa 1980-luvulla. == Ura == Hän ajoi ensimmäiset rallinsa MM-tasolla Jolly Clubin Fiat Ritmolla vuonna 1986. Kaudella 1988 hän oli MM-sarjan kolmas. Seuraavana vuonna hän oli MM-sarjan toinen. Sittemmin Fiorio on kilpaillut vain Italian ja Euroopan rallisarjoissa. Vuosina 2000-2002 Fiorio osallistui vielä seitsemään MM-osakilpailuun Ralliart Italian ajattamalla N-ryhmän Mitsubishillä. Alex Fiorion isä on entinen Lancia-kilpatallin päällikkö Cesare Fiorio.https://www.revolvy.com/main/index.php?s=Alex+Fiorio|viitattu 8.6.2018 == Lähteet == Luokka:Italialaiset ralliautoilijat Luokka:Vuonna 1965 syntyneet Luokka:Elävät henkilöt
Walter Legge

Walter Legge (1. kesäkuuta 1906 Lontoo – 22. maaliskuuta 1979 Saint-Jean-Cap- Ferrat, Ranska) oli vaikutusvaltainen englantilainen klassisen musiikin levytuottaja, joka työskenteli etupäässä EMI-yhtiölle. Hänen puolisonsa oli laulaja Elisabeth Schwarzkopf. == Aiheesta muualla == * National Portrait Gallery (one photograph) * BBC Radio 3 Walter Legge (series of four programmes) * BBC Radio 4 The Truth about Walter Legge Luokka:Brittiläiset musiikkituottajat Luokka:Vuonna 1906 syntyneet Luokka:Vuonna 1979 kuolleet
Publius Cornelius Scipio Nasica Corculum

Publius Cornelius Scipio Nasica Corculum (k. 141 eaa.) oli roomalainen valtiomies, Corneliuksen gensin jäsen ja konsuli vuosina 162 eaa. ja 155 eaa. Hänen isänsä oli Publius Cornelius Scipio Nasica, Scipio Africanuksen serkku. Kolmannen makedonialaissodan aikana 168 eaa. hän taisteli roomalaisen kenraalin Lucius Aemilius Paulus Macedonicuksen kanssa Makedoniassa ja komensi yhtä armeijan siipeä. Corculum valittiin kensoriksi vuonna 159 eaa. yhdessä Marcus Popillius Laenaksen kanssa. Toisena konsulivuotenaan 155 eaa. hän kukisti dalmatialaiset ja ansaitsi triumfin. Hän toimi myös Pontifex maximuksena vuonna 150 eaa., ja vuosina 159–149 eaa. hänet tunnetaan myös kiivaana Karthagon puolustajana ja Cato vanhemman vastustajana. Plutarkhoksen mukaan Caton lausuttua kuuluisan lauseensa "Ceterum censeo Carthaginem esse delendam" Corculum vastasi, että Karthago pitää säästää tuholta. Corculum kuoli mahdollisesti vuonna 141 eaa. Luokka:Roomalaiset poliitikot
Estádio da Baixada

Estádio da Baixada on monikäyttöinen stadion Ibriramassa Brasiliassa. Nykyään sitä käytetään enimmäkseen jalkapallossa Clube Atlético Hermann Aichingerin kotikenttänä. Stadionille mahtuu 4 000 ihmistä. Estádio da Baixada
Time Machine (Axxisin albumi)

Time Machine on power metal -yhtye Axxisin vuonna 2004 julkaistu studioalbumi. ==Kappaleet== # # # # # # # # # # # # # (bonuskappale) # (bonuskappale) ==Kokoonpano== *Bernhard Weiß – laulu, kitara *Harry Öllers – kosketinsoittimet, kitara *Udo 'Kuno' Niemeyer – basso *Kosta Zafiriou – rummut *Guido Wehmeyer – kitara *Burkhard Lipps – kitara == Lähteet == == Aiheesta muualla == * * Luokka:Axxisin albumit Luokka:Vuoden 2004 albumit
Tuuli Petäjä-Sirén

Tuuli Pauliina Petäjä-Sirén (o.s. Petäjä, s. 9. marraskuuta 1983 Espoo) on uransa vuonna 2022 lopettanut suomalainen kilpapurjehtija. Hän kilpaili purjelautailun RS:X- ja iQFoil-luokissa. Petäjä-Sirén sai Lontoon olympialaisissa 2012 RS:X-luokassa hopeaa. Hän edusti Helsingfors Segelklubbia. Häntä valmensivat ainakin Minna Aalto, Curro Manchón ja Borja Carracedo. Tammikuussa 2013 Petäjä-Sirén valittiin Suomen Vuoden urheilijaksi. == Ura == Ennen siirtymistään purjelautailuun Petäjä-Sirén purjehti optimistijollalla (1993–1998), 420-luokassa (1998–1999) ja 470-luokassa (1999–2003). Purjelautailun RS:X-luokkaan Petäjä-Sirén siirtyi vuonna 2006, ja jo seuraavana vuonna hän saavutti paikan Pekingin olympialaisiin sijoittumalla MM-kilpailuissa sijalle 32. Hän oli olympialaisissa 16:s. Vuonna 2011 Petäjä- Sirén sijoittui EM-kilpailuissa 11:ksi ja MM-kilpailuissa 16:ksi. Samalla hän saavutti Suomelle maapaikan Lontoon 2012 olympialaisiin. Vuonna 2012 hän voitti Madeiralla EM-pronssia. Lontoon olympialaisissa Petäjä-Sirén saavutti hopeaa. Suomen urheilugaalassa tammikuussa 2013 hänet valittiin Vuoden urheilijaksi. Rion olympialaisissa 2016 Petäjä-Sirén sijoittui kymmenenneksi. Hän toimi Rion olympialaisten avajaisissa Suomen lipunkantajana. Tokion olympialaisissa vuonna 2021 Petäjä-Siren sijoittui 14:nneksi. == Yksityiselämä == Petäjä meni naimisiin 29. syyskuuta 2012 ja otti sukunimekseen Petäjä- Sirénin. Hän opiskeli arkkitehtuuria Aalto-yliopistossa ja valmistui arkkitehdiksi vuonna 2016. Petäjän isoisä on arkkitehti Keijo Petäjä. Myös hänen molemmat vanhempansa ovat arkkitehtejä.Purjelautailija Tuuli Petäjä- Sirén on koteihin erikoistunut arkkitehti – Tältä näyttävät Puoli seiskan Ellan ja Mikon piirtämät unelmakodit == Saavutukset == === Olympialaiset === *16. sija 2008 *Olympiahopeaa 2012 *Kymmenes 2016 *14. sija 2020 === MM- kilpailut === *50. sija 2006 *32. sija 2007 *34. sija 2008 *30. sija 2009 *35. sija 2010 *16. sija 2011 *11. sija 2012 *4. sija 2013 *15. sija 2014 *28. sija 2015 *32. sija 2016 *Hopeaa 2017 (raceboard-luokassa) *21. sija 2017 *47. sija 2018 *26. sija 2019 *23. sija 2020 *13. sija 2021 === EM-kilpailut === *31. sija 2007 *12. sija 2008 *19. sija 2010 *11. sija 2011 *Pronssia 2012 *7. sija 2014 *16. sija 2015 *13. sija 2016 *26. sija 2018 *15. sija 2020 *14. sija 2021 == Lähteet == * === Viitteet === Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1983 syntyneet Luokka:Elävät henkilöt